Komisijos reglamentas (EB) Nr. 1432/1999
1999 m. birželio 30 d.
iš dalies keičiantis pagalbos maisto produktais operacijų atžvilgiu Reglamentą (EB) Nr. 1162/95, nustatantį specialias išsamias grūdų ir ryžių importo ir eksporto licencijų sistemos taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. birželio 30 d. Tarybos reglamentą (EEB) Nr. 1766/92 dėl bendro grūdų rinkos organizavimo [1] su paskutiniais pakeitimais, padarytais Reglamentu (EB) Nr. 1253/1999 [2], ypač į jo 9 straipsnio 2 dalį,
atsižvelgdama į 1995 m. gruodžio 22 d. Tarybos reglamentą (EB) Nr. 3072/95 dėl bendro ryžių rinkos organizavimo [3] su paskutiniais pakeitimais, padarytais Reglamentu (EB) Nr. 2072/98 [4], ypač į jo 9 straipsnio 2 dalį,
(1) kadangi Komisijos reglamento (EB) Nr. 1162/95 [5] 7 straipsnio 3 dalyje su paskutiniais pakeitimais, padarytais Reglamentu (EB) Nr. 444/98 [6] yra numatyta, kad licencijos visų grūdų, įskaitant ryžius, ir didesnės dalies perdirbtų produktų eksportui būtų išduodamos tik po išsamaus nagrinėjimo laikotarpio, atsižvelgiant į galinčią atsirasti riziką, jei licencijos bus išduotos labai dideliems kiekiams; kadangi šio mechanizmo taikymas nekomerciniam eksportui, - teikiamai Bendrijos arba nacionalinei pagalbai maisto produktais arba humanitarinių agentūrų tiekiamiems produktams - nėra pateisinamas; kadangi dėl to reikėtų iš dalies pakeisti 7 straipsnio nuostatas ir numatyti greito to pakeitimo įsigaliojimo priemones;
(2) kadangi šiame reglamente numatytos priemonės atitinka Grūdų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1162/95 7 straipsnio 3 dalies paskutinė pastraipa pakeičiama taip:
"Pirma pastraipa netaikoma licencijoms, kurių išdavimas susijęs su kvietimu dalyvauti konkurse, arba Reglamento (EB) Nr. 3719/88 14a straipsnyje nurodytomis licencijomis, kurios išduodamos tam, kad būtų vykdoma pagalbos maisto produktais operacijos, apibrėžtos Susitarimo dėl žemės ūkio sudaryto daugiašalių derybų dėl prekybos Urugvajaus raunde 10 straipsnio 4 dalyje. Išsamaus nagrinėjimo laikotarpis netaikomas eksporto licencijas išduodant humanitarinėms agentūroms, savo paraiškose nurodžiusioms 20 tonų ir mažesnį kiekį ir kartu nepateikusioms paraiškų dėl grąžinamųjų išmokų."
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. birželio 30 d.